CELEX: 52021DP0232
Language: et
Date: 2021-05-18 00:00:00
Title: Euroopa Parlamendi otsus mitte esitada vastuväiteid komisjoni 24. märtsi 2021. aasta delegeeritud määrusele, millega muudetakse delegeeritud määrusi (EL) nr 1003/2013 ja (EL) 2019/360 Euroopa Väärtpaberiturujärelevalve poolt kauplemisteabehoidlatelt 2021. aastal võetavate aastaste järelevalvetasude osas (C(2021)01874 – 2021/2617(DEA))

12.1.2022   
            
            
               ET
            
            
               Euroopa Liidu Teataja
            
            
               C 15/249
            
         
      P9_TA(2021)0232
      Vastuväidete puudumine delegeeritud õigusaktile: Euroopa Väärtpaberiturujärelevalve poolt kauplemisteabehoidlatelt 2021. aastal võetavad aastased järelevalvetasud
      Euroopa Parlamendi otsus mitte esitada vastuväiteid komisjoni 24. märtsi 2021. aasta delegeeritud määrusele, millega muudetakse delegeeritud määrusi (EL) nr 1003/2013 ja (EL) 2019/360 Euroopa Väärtpaberiturujärelevalve poolt kauplemisteabehoidlatelt 2021. aastal võetavate aastaste järelevalvetasude osas (C(2021)01874 – 2021/2617(DEA))
      (2022/C 15/38)
      
         Euroopa Parlament,
      
                  —
               
               
                  võttes arvesse komisjoni delegeeritud määrust (C(2021)01874),
               
            
                  —
               
               
                  võttes arvesse komisjoni 25. märtsi 2021. aasta kirja, milles komisjon palub Euroopa Parlamendil teatada, et ta ei esita delegeeritud määrusele vastuväiteid,
               
            
                  —
               
               
                  võttes arvesse majandus- ja rahanduskomisjoni 11. mai 2021. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu 4. juuli 2012. aasta määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta (1) (Euroopa turu infrastruktuuri määrus), eriti selle artikli 72 lõiget 3 ja artikli 82 lõiget 6,
               
            
                  —
               
               
                  võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2365, mis käsitleb väärtpaberite kaudu finantseerimise tehingute ja uuesti kasutamise läbipaistvust ning millega muudetakse määrust (EL) nr 648/2012 (2), eriti selle artikli 11 lõiget 2 ja artikli 30 lõiget 5,
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse majandus- ja rahanduskomisjoni soovitust võtta vastu otsus,
               
            
                  —
               
               
                  võttes arvesse, et kodukorra artikli 111 lõike 6 kolmandas ja neljandas taandes sätestatud ajavahemiku jooksul, mis lõppes 18. mail 2021, vastuväiteid ei esitatud,
               
            
                  A.
               
               
                  arvestades, et Euroopa Väärtpaberiturujärelevalve (ESMA) annab kauplemisteabehoidlatele tegevuslubasid ja jälgib, kas nad täidavad asjaomaseid regulatiivseid nõudeid; arvestades, et kauplemisteabehoidlad maksavad ESMA-le ühekordset registreerimistasu ja iga-aastast järelevalvetasu; arvestades, et alates 1. jaanuarist 2021 on liidu kauplemisteabehoidlate olukord märkimisväärselt muutunud, sest enne 1. jaanuarit 2021 Ühendkuningriigis asunud neljast kauplemisteabehoidlast on ainult kaks toonud oma tegevuse üle liitu, et jätkata teenuste osutamist ELis, asutades liidus uusi üksusi, mistõttu praegune tasude arvutamise metoodika ei ole tasude arvutamise kehtivate põhimõtetega kooskõlas;
               
            
                  B.
               
               
                  arvestades, et tagamaks, et kõik liidu kauplemisteabehoidlad maksavad järelevalvetasu, mis on proportsionaalne nende tegeliku käibega liidus 2021. aastal, lisatakse mõlemasse delegeeritud määrusesse uus artikkel, milles sätestatakse konkreetne periood, mille põhjal arvutada arvesse võetav käive, mida kasutatakse kauplemisteabehoidlate poolt ESMA-le 2021. aastal makstavate iga-aastaste tasude arvutamisel, et kajastada paremini liidu kauplemisteabehoidlate maastikul toimuvaid muutusi;
               
            
                  C.
               
               
                  arvestades, et delegeeritud määrus peaks jõustuma võimalikult kiiresti, et tagada liidu kauplemisteabehoidlate tegevusele usaldusväärne õiguslik alus ja vajalik selgus nende eelarve planeerimiseks ning minimeerida nii palju kui võimalik nende tegevusele avalduvat võimalikku mõju, mis tuleneb teistsugusest arvutusmeetodist kui 2020. aastal;
               
            
               
                  1.
               
               
                  teatab, et ei esita delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  ELT L 201, 27.7.2012, lk 1.
      
         (2)  ELT L 337, 23.12.2015, lk 1.